Forslag til EUROPA-PARLAMENTETS OG RÅDETS AFGØRELSE om anvendelse af EU's Solidaritetsfond /* COM/2013/0259 final - 2013/ () */





BEGRUNDELSE Den interinstitutionelle aftale af 17. maj 2006[1] giver mulighed for at anvende Den Europæiske Unions Solidaritetsfond inden for et årligt loft på 1 mia. EUR ud over det beløb, som er fastsat for de relevante udgiftsområder i den finansielle ramme. Betingelserne for at få tilskud fra fonden er beskrevet i Rådets forordning (EF) nr. 2012/2002[2]. På grundlag af Sloveniens, Kroatiens og Østrigs ansøgning om tilskud fra fonden i forbindelse med stormflodskatastrofen i efteråret 2012 beregnes tilskuddet fra fonden som følger på grundlag af de anslåede samlede skader: || || || || || (i EUR) || || Katastrofe || Godkendte direkte skader || Tærskel (i mio.) || Beløb baseret på 2,5 % || Beløb baseret på 6 % || Foreslået tilskud i alt || Oversvømmelser i Slovenien || 359 534 838 || 214,021 || 5 350 525 || 8 730 830 || 14 081 355 || Oversvømmelser i Kroatien || 11 463 479 || 259,805 || 286 587 || ~ || 286 587 || Oversvømmelser i Østrig || 9 600 000 || 1 798,112 || 240 000 || ~ || 240 000 || I ALT || || 14 607 942 Efter en gennemgang af ansøgningerne[3] og under hensyn til den maksimale grænse for tilskud fra fonden samt mulighederne for omfordeling af bevillinger under det udgiftsområde, hvor de ekstra udgifter skal afholdes, foreslår Kommissionen at overføre i alt 14 607 942 EUR fra Den Europæiske Unions Solidaritetsfond til udgiftsområde 3b i den finansielle ramme. Med fremlæggelsen af dette forslag om anvendelse af fonden indleder Kommissionen den forenklede trepartsprocedure, jf. punkt 26 i den interinstitutionelle aftale af 17. maj 2006, for at sikre, at budgetmyndighedens to parter er enige i, at det er nødvendigt at anvende fonden, og at de kan tilslutte sig beløbets størrelse. Kommissionen opfordrer begge budgetmyndighedens parter til hver især at underrette Kommissionen og den anden part om sine intentioner. Hvis en af budgetmyndighedens to parter ikke kan give sin tilslutning, indkaldes der til et formelt trepartsmøde. Kommissionen vil i overensstemmelse med punkt 26 i den interinstitutionelle aftale af 17. maj 2006 fremlægge et forslag til ændringsbudget (FÆB) med henblik på at opføre de pågældende forpligtelses- og betalingsbevillinger på 2013-budgettet. Forslag til EUROPA-PARLAMENTETS OG RÅDETS AFGØRELSE om anvendelse af EU's Solidaritetsfond EUROPA-PARLAMENTET OG RÅDET FOR DEN EUROPÆISKE UNION HAR — under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[4], særlig punkt 26, under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond[5], under henvisning til forslag fra Kommissionen[6], og ud fra følgende betragtninger: (1) Den Europæiske Union har oprettet Den Europæiske Unions Solidaritetsfond ("fonden") for at udvise solidaritet med befolkningen i katastroferamte regioner. (2) Den interinstitutionelle aftale af 17. maj 2006 giver mulighed for at anvende fonden inden for et årligt loft på 1 mia. EUR. (3) Forordning (EF) nr. 2012/2002 indeholder bestemmelser om fondens anvendelse. (4) Slovenien, Kroatien og Østrig har indgivet ansøgning om tilskud fra fonden med henvisning til en stormflodskatastrofe — VEDTAGET DENNE AFGØRELSE: Artikel 1 Den Europæiske Unions almindelige budget for regnskabsåret 2013 tilføres 14 607 942 EUR i forpligtelses- og betalingsbevillinger fra Den Europæiske Unions Solidaritetsfond. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT C 139 af 14.6.2006, s. 1. [2] EFT L 311 af 14.11.2002, s. 3. [3] Meddelelse til Kommissionen C(2013) XXX om de tre ansøgninger fra Slovenien, Kroatien og Østrig om anvendelse af Den Europæiske Unions Solidaritetsfond. [4] EUT C 139 af 14.6.2006, s. 1. [5] EFT L 311 af 14.11.2002, s. 3. [6] EUT C […] af […], s. […].